Star Trek Beyond
<s>Star Trek Beyond (), u Srbiji prikazan pod naslovom Zvezdane staze: Bez granica je američki science fiction film snimljen 2016. godine u režiji Justina Lina.</s><s>Predstavlja nastavak filma Star Trek Into Darkness, odnosno treći dio tzv. reboot serije filmova o Zvjezdanim stazama.</s><s>Radnja prikazuje kako posada USS Enterprise na čelu sa kapetanom Kirkom odlazi u spasilačku misiju na planetu Altamid, a za koju se ispostavi da je klopka iza koje stoji tajanstveni Krall.</s><s>U film su uložena velika sredstva, te je imao veliki publicitet, ali je premijera bila u sjeni tragične smrti glumca Antona Yelchina koji je u ovom, kao i prethodna dva filma, tumačio lik brodskog oficira Čehova.</s><s>Iako su kritike uglavnom bile pozitivne, u komercijalnom smislu je predstavljao podbačaj.</s><s>Trenutno predstavlja posljednji film u historiji franšize.</s>

<s>Radnja</s>

<s>Posada najmodernijeg svemirskog broda ikad sagrađenog – USS Enterprise pristaje nakon tri od pet godina petogodišnje misije na novu, supermodernu svemirsku postaju Yorktown, negdje daleko u svemiru.</s><s>Kapetan Kirk je pomalo umoran od putovanja svemirom, jer uloga mirotvorca na planetu inteligentnih guštera kaninoida (stvorenja s kožom odnosno oklopom guštera, a građom i ponašanjem više pasa nego guštera) nije nešto posebno zanimljivo, nego liči na smirivanje gomile paranoične djece koja grizu, a imaju oštre, pseće zube.</s><s>Podnio je molbu da preuzme upravljanje svemirskom postajom Yorktown u rangu viceadmirala, te je istovremeno predložio za novog kapetana svojeg prijatelja, Vulkanca Spocka.</s>

<s>Prije odlučivanja o molbi, kapetan Kirk dobiva zadatak ispitati što se događa u nedalekoj zvjezdanoj maglici.</s><s>Na početku filma prikazuje se također odnos raznih neimenovanih članova posade, te posebno lijepe Uhure i Spocka, simboliziran u poklonjenoj ogrlici koju Uhura želi vratiti, a Spock to ne prihvaća, jer to nije u skladu s vulkanskim običajima.</s><s>Enterprise prolazi kroz polje asteroida neoštećen i prilazi Altamidu, planetu klase M (sličan Zemlji), kad ga napada nezaustavljiv val izvanzemaljaca koji komadaju Enterprise, ostavljajući posadu nasukanu na planetu gdje se sukobljavaju s novim nemilosrdnim neprijateljima.</s>

<s>Do kraja filma gine velik broj članova posade Enterprisa, u opasnost dolazi cijela svemirska postaja Yorktown, Uhura iskazuje što osjeća za Spocka i on za nju ne riječima, nego djelima – oboje riskiraju svoje živote kako bi spasili jedno drugo.</s><s>Kako Spock nije John Wayne, film ne završava zagrljajem i poljupcem, nego Uhura pogledava Spocka zaljubljeno igrajući se s ogrlicom.</s><s>Naravno, Kirk zaključuje da bi mu bilo dosadno biti administrator svemirske postaje, pa se naslućuju nove avanture novog Enterprisea uz odjavnu špicu "to boldly go where no one has gone before".</s>

<s>Glavni likovi</s>

<s>James T. Kirk - Chris Pine
 Spock - Zachary Quinto
 Doktor Leonard McCoy, Bones - Karl Urban
 Nyota Uhura - Zoe Saldana
 Hikaru Sulu - John Cho
 Pavel Chekov - Anton Yelchin
 Montgomery Scott - Simon Pegg</s>

<s>Kritike</s>

<s>Hrvatske kritike nisu previše zvjezdane, u Slobodnoj Dalmaciji film je dobio 3 i pol zvjezdice uz rečenice poput: "Zapravo, Lin je samo priveo "logičnom" kraju ono što se s pomlađenim Zvjezdanim stazama željelo postići – ljetni blockbusterski serijal, konkurentan akcijskim/superjunacima i sličnim bučnim hitovima." te "Enterprise, i potom Franklin, Lin tretira kao nabrijani automobil u Brzima i žestokima – kamera je stacionirana na letjelici dok polijeće u svemir, diveći se njezinoj putanji i ratovanju s Krallovim rojnim brodovima.</s><s>Linova vizija svemira je uključila potisnike mašte, vizualno je kreativna, ponekad i ekstraordinarna, svakako više od Abramsove u zadnjim Star Warsima." – čime se želi reći da je film vizualno impresivan i sigurno interesantan publici koja uživa u filmovima tipa Superman protiv Batmana.</s>

<s>Kritika Davorina Horaka je bila oštrija, naslov joj je "Zvjezdane staze: S one strane (nema ničega)".</s>

<s>Strane kritike su od nešto do puno bolje, na stranicama Rotten Tomatoes film je skupio 83 % pozitivnih kritika, s ocjenom 6,9 od 10, Metacritic je filmu dao ocjenu 68 od 100.</s>

<s>Izvori</s>

<s>Vanjske veze</s>

<s>SF-filmovi
Akcijski filmovi
Pustolovni filmovi
Star Trek filmovi</s>

